TFG บวก 6.30% ลุ้นกำไรปี 60 โตเด่น – ราคาไก่ในประเทศฟื้นตัว
TFG บวก 6.30% ลุ้นกำไรปี 60 โตเด่น – ราคาไก่ในประเทศฟื้นตัว ล่าสุด ณ เวลา 14.58 น. ราคาอยู่ที่ 6.75 บาท บวก 0.40 บาท หรือ 6.30% สูงสุดที่ 6.85 บาท ต่ำสุดที่ 6.45 บาท มูลค่าซื้อขายที่ 76.57 ล้านบาท โบรกฯ แนะ “ซื้อ” ชูเป้า 7.85 บาท
6 ก.พ. 2560

ผู้สื่อข่าวรายงานว่า ราคาหุ้นบริษัท ไทยฟู้ดส์ กรุ๊ป จำกัด (มหาชน) หรือ TFG ณ เวลา 14.58 น. ราคาอยู่ที่ 6.75 บาท บวก 0.40 บาท หรือ 6.30% สูงสุดที่ 6.85 บาท ต่ำสุดที่ 6.45 บาท มูลค่าซื้อขายที่ 76.57 ล้านบาท 

ด้านบล.บัวหลวง แนะนำ “ซื้อ” ราคาเป้าหมาย 7.85 บาท/หุ้น โดยราคาหุ้น TFG ปรับตัวเพิ่มขึ้นมาอย่างต่อเนื่องแต่เราเชื่อว่ามีโอกาสที่จะปรับตัวได้ต่อหนุนโดย(โมเมนตัมกำไรที่เติบโตแข็งแกร่งในปี 2560 เราปรับประมาณการกำไรขึ้น 20% ในปี 2560 สะท้อนอัตรากำไรขั้นต้นที่สูงในไตรมาส 2/59 และ 3/59 ราคาเป้าหมายปรับขึ้นมา 21% ที่ 7.85 บาท และยังคงคำแนะนำ ซื้อ
ในขณะเดียวกันราคาไก่ในประเทศน่าจะเริ่มฟื้นตัวในช่วงเดือน ม.ค. นี้จากช่วงฝนตกหนักที่หมดลงและอุปสงค์จากเทศกาลตรุษจีนที่จะเข้ามา และเรายังเชื่อว่าภาคการบริโภคน่าจะเริ่มฟื้นตัวในปีนี้ ซึ่งราคาไก่น่าจะเห็นจังหวะกลับขึ้นไปยืน 38-40 บาท/กก. ได้ ในทำนองเดียวกับราคาหมูที่น่าจะยืน 68-70 บาท/กก. ได้ ในฝั่งของต้นทุนน่าจะช่วยสนับสนุนอัตรากำไรของธุรกิจในปีนี้ เนื่องจากราคาข้าวโพดที่ยังอยู่ในระดับต่ำ และสำหรับราคาข้าวสาลีและกากถั่วเหลืองบริษัททำสัญญาไปจนถึงเดือน ก.ค. ทำให้ช่วยความกังวลในด้านต้นทุนได้
ทั้งนี้ฝ่ายวิจัยเชื่อว่าโมเมนตัมกำไรจะเติบโตต่อเนื่องในปี 2560 หนุนโดยปริมาณการผลิตที่เพิ่มขึ้น, การเพิ่มสัดส่วนของสินค้าที่มีมูลค่าสูงและ ราคาวัตถุดิบที่ยังคงต่ำ และยังมีโอกาสปรับประมาณการขึ้นอีกจากธุรกิจที่มีมูลค่าสูงทั้งการส่งออกไก่, ไส้กรอกไก่และ Food service เช่น ครัวการบินไทย, สินค้าปรุงสุก และการเติบโตจาก M&amp;A  